
  Nr. 52/11050/19.03.2025
R E F E R A T   D E   A P R O B A R E

privind dezlipirea unui imobil – teren, proprietate 
privată a Municipiului Brad
Municipiul Brad are în derulare proiectul „CONSTRUIRE CENTRALĂ TERMICĂ ȘI CONDUCTĂ DE RACORD AGENT PRIMAR LA SISTEMUL DE DISTRIBUȚIE ÎN  MUNICIPIUL BRAD, JUDEŢUL HUNEDOARA, OBIECT 1- CENTRALĂ TERMICĂ” 
Acest obiectiv de investiții se va construi pe imobilul - teren situat în municipiul Brad, strada Vînătorilor, FN, județul Hunedoara, identificat prin Cartea Funciară nr. 68394 Brad, număr cadastral 68394, în suprafață totală de 7.744 mp., proprietatea publică a Municipiului Brad, având categoria de folosință ”curți construcții”. 
Pentru a facilita accesul la acest obiectiv de investiții s-a constatat că este necesară o suprafață suplimentară de teren de aproximativ 105 mp.

Astfel, a fost identificat imobilul - teren situat în municipiul Brad, strada Vînătorilor, nr. 61, județul Hunedoara, identificat prin Cartea Funciară nr. 66881 Brad, număr cadastral 66881, în suprafață totală de 1.376 mp., proprietatea privată a Municipiului Brad, având categoria de folosință ”curți construcții”.

 Nefiind necesară întreaga suprafață din imobilul - teren identificat, s-a comandat întocmirea unei documentații cadastrale denumită ”Plan de amplasament și delimitare a imobilului”  cu propunere de dezlipire, documentație care a fost întocmită de către persoană autorizată, ing. Fruja Ioan – Vasile.

În urma propunerii de dezlipire a acestui imobil – teren se vor forma două loturi,  după cum urmează:
a) - lotul numărul 1, în suprafață de 1.271 mp., municipiul Brad, strada Vînătorilor, nr. 61, județul Hunedoara, care se va transcrie într-o carte funciară nouă cu număr cadastral 69910, având categoria de folosință ”curți construcții”, urmând a fi utilizat în derularea unor proiecte de mobilitate urbană;

b) - lotul numărul 2, în suprafață de 105 mp., municipiul Brad, strada Vînărorilor, nr. 61, județul Hunedoara, care se va transcrie într-o carte funciară nouă cu număr cadastral 69911, având categoria de folosință ”curți construcții”, urmând a fi utilizat pentru buna organizare și desfășurare a activității centralei termice.
Cheltuielile ocazionate cu punerea în aplicare a hotărârii Consiliului Local se vor suporta din bugetul local al Municipiului Brad.
În vederea autentificării actului de dezlipire al imobilului - teren identificat în cele de mai sus și îndeplinirii procedurilor de publicitate imobiliară prevăzute de lege este necesară împuternicirea Primarului Municipiului Brad să semneze actul de dezlipire și să reprezinte Municipiul Brad în fața notarului public.

În contextul celor de mai sus am inițiat prezentul proiect de hotărâre prin care am propus dezmembrarea imobilului – teren situat în municipiul Brad, strada Vînătorilor, nr. 61, județul Hunedoara, identificat prin Cartea Funciară nr. 66881 Brad, număr cadastral 66881, în suprafață totală de 1.376 mp., proprietatea privată a Municipiului Brad, având categoria de folosință ”curți construcții” și îl supun spre dezbatere și aprobare plenului Consiliului Local al Municipiului Brad în forma prezentată.
     Invoc în susţinerea propunerii mele prevederile art. 879 alin. (2) și art. 880 din Legea nr. 287/2009 privind Codul Civil, republicată, cu modificările și completările ulterioare, ale ﻿Legii cadastrului şi a publicităţii imobiliare nr. 7/1996 republicată, cu modificările și completările ulterioare, ale art. 18 lit. e), art. 127 alin. (1), art. 129 și art. 130 alin. (1) lit. a) din Anexa 1 la Ordinul nr. 600/2023 privind aprobarea Regulamentului de  recepţie şi înscriere în evidenţele de cadastru şi carte funciară, ale art. 25 alin. 1 din Legea nr. 350/2001 privind amenajarea teritoriului și urbanismul, cu modificările și completările ulterioare, ale art. 129 alin. (2) lit. c)  și alin. (14) și art. 354 din  O.U.G. nr. 57/2019 privind Codul administrativ, cu modificările și completările ulterioare, precum și ale Legii nr. 554/2004 a contenciosului administrativ, cu modificările și completările ulterioare.

